Ma, 2 kinders brand in huis dood | Netwerk24
Deur Nazley Wilschutt 21 Februarie 2020 14:26
’n Ma en haar twee jong kinders is Donderdagaand in ’n brand in hul informele huis in Nomzamo in die Strand dood.
Die lyke van die 22-jarige ma, haar sesjarige seuntjie en twee jaar oue dogtertjie is in die puin gevind.
Jermaine Carelse, nooddienswoordvoerder, sê die brandweer is omstreeks 23:20 na die toneel ontbied.
“Toe die brandweer op die toneel in Nombulastraat aankom, het omstanders gesê dat die inwoners van die huis vermis word. Die lyke is kort daarna in die puin gevind.”
Die brand is net ná middernag geblus.
Meer oor: Strand | Brand
4 dood in brand in Lotusrivier
Brand breek uit by Laerskool Bellpark